# data[].attributes.attachment_link.readable_text
O protagonista do noso café de hoxe é Antonio Fernández-Coca, convidado de excepción que impartirá a conferencia plenaria das III Xornadas de Innovación Docente da UDC do próximo día 8 de Novembro.

Profesor titular da área Expresión Gráfica en Arquitectura, doutor en informática na Universitat de les Illes Balears (UIB), mestrado europeo en imaxe de síntese e animación por ordenador (MA ISCA) e licenciado en Belas Artes, exerce como docente, ilustrador e ademáis, como Vicerreitor de Campus Dixital e Transmedia da UIB.

Pero nós queremos que coñezades ao auténtico Antonio que hai detrás de todos eses títulos: un xoven de 52 anos recén cumpridos de orixe xerezana, criado en Sevilla, orgulloso neto de artesán zapateiro, inquedo, bulideiro, creativo, innovador, multidisciplinar e transversal, que pon tal paixón a todo o que fai que é imposible non contaxiarse da enerxía que irradia.

Nesta súa páxina el mesmo fai un resumo do seu interesante periplo de vida e das dificultades que tivo que enfrontar ante a drástica reducción horaria que sufriu a materia que imparte co plan Bolonia.

Baixo o título "Hay que salir del armario para entrar en el armario: diario de una experiencia docente innovadora" compartirá con vós as claves da súa premiada e recoñecida estratexia Docencia 4.0 (360º), toda unha filosofía docente que vai moito máis alá do mero uso das TICs na aula como potencial estímulo de cambio. Velaquí un breve adianto do que nos vai contar:

Alén diso, aquí queda unha proba máis de que o noso convidado é quen de demostrar con tan só 3 palabras ( Docencia, paixón e vocación) e 1 minuto de vídeo, que a súa conferencia vai marcar un punto de inflexión para todo/as aqueles que levades tempo á procura dun cambio de rumbo na vosa docencia:

Tan só quedan dous días para inscribirse gratuitamente AQUÍ, vémonos na Facultade de CC. da Educación o próximo 8 de novembro!
Programa completo das III Xornadas de Innovación Docente

# data[].attributes.attachment_link.title
Docencia, paixón e vocación: a receita do éxito de Antonio Fernández-Coca

# data[].attributes.attachment_link.description
O protagonista do noso café de hoxe é Antonio Fernández-Coca, convidado de excepción que impartirá a conferencia plenaria das III Xornadas de Innovación Docente da UDC do próximo día 8 de Novembro. Profesor titular da área Expresión Gráfica en Arquitectura, doutor en informática na Universitat de les Illes Balears (UIB), mestrado europeo en imaxe de...

# data[].attributes.attachment_link.readable_text
Hai uns días que remataron as III Xornadas de Innovación Docente da UDC e queremos, coma sempre, compartir con vós os resultados e impresións que fomos recollendo durante os dous días que durou esta edición.

Temos que dicir que en xeral, quedamos coa idea de que este ano melloramos en bastantes aspectos con respecto a edicións anteriores e queremos que saibades que ese optimismo e esa enerxía positiva debémosvola a todos e todas os que asististes. Por iso, e ante todo, MOITÍSIMAS GRAZAS .

Imos pois cos datos:

Como podedes ver no programa, esta edición - seguindo as vosas suxerencias do ano anterior- tratamos de facela máis dinámica repartíndoa en dous días e reducindo os horarios de tarde. Coidamos que isto facilitou bastante a asistencia.

Por outro lado, seguramente grazas ao traballo de difusión no que colaborou moitísimo o noso relator convidado Antonio Fernández-Coca, o número de inscritos incrementouse significativamente respecto de edicións anteriores chegando a superar os 200 inscritos este ano.

O relator convidado: Antonio Fernández-Coca

Como era de agardar, a charla do noso convidado non só non defraudou, senón que batiu récords de asistencia con respecto a edicións anteriores e tivo unha grande repercusión, como veremos logo, nas redes. Isto débese ao inxente traballo transmedia que fixo Antonio programando unha serie de chíos e de vídeos na súa canle de youtube, que ían publicándose secuencialmente segundo avanzaba a súa charla. Xenial!

Comunicacións, pósters e paneis de experiencias

Tamén seguindo as vosas suxerencias, aprobáronse un maior número de comunicacións e pósters con respecto a anos anteriores (39 comunicacións, 4 paneis de experiencias e 23 pósters). Asimesmo, agrupáronse as mesas de comunicacións por áreas temáticas para facilitarvos a selección de mesa aos asistentes. O que non logramos foi agrupar todas as mesas nunha soa planta da facultade tal como demandastes na edición anterior. Isto débese a que son días lectivos e dependemos das aulas nas que non haxa clases.

Como novidade nesta edición, integráronse no marco das xornadas os GIEncontros cuxo obxectivo era a posta en común do traballo que realizaron os Grupos de Innovación Educativa da UDC. Coidamos que aquí foi onde tivemos máis problemas de organización debido á masiva asistencia dos integrantes dos GIE que dificultou a xestión dos tempos de intervención de cada un. Temos máis de 70 GIEs rexistrados e só 30 deles confirmaran inicialmente a súa asistencia, sen embargo, acudiron prácticamente a totalidade. Por esta vez, quedámonos con ese dato positivo do interese suscitado por este encontro. O ano que vén, tentaremos organizalo doutro xeito para darvos voz a todos os interesados.

Clausura e entrega de diplomas do PFI

Para rematar tivemos un acto moi emotivo onde o director do Cufie, Enrique de la Torre e a Vicerreitora Nancy Vázquez entregaron os diplomas aos profesores noveles que remataron con éxito o novo plan bianual de formación en modalidade integramente virtual posto en marcha polo Cufie. Parabéns a esa nova canteira docente da UDC!!

Dous días pois cargados de experiencias e emocións que sempre nos deixan un pouso de tristura cando rematan e unha inmensa ansia de superación para a seguinte edición.

Aquí podedes ver todos os chíos deses dous días en Twitter: https://twitter.com/i/moments/1060167535096745984 cos que logramos 7.700 impresións. Tamén en Facebook, a nosa páxina gañou 10 seguidores novos durante a semana das Xornadas.

Para rematar, velaquí os resultados da enquisa de valoración que moi amablemente cubristes moito/as do/as asistentes:

Coma sempre, ficamos moi atentos aos resultados e aos comentarios e suxerencias que nos facedes chegar. Unha aperta e ata as próximas xornadas!!

# data[].attributes.attachment_link.title
III Xornadas de Innovación Docente: un ano máis que compartimos, debatimos e aprendimos xuntos.

# data[].attributes.attachment_link.description
Hai uns días que remataron as III Xornadas de Innovación Docente da UDC e queremos, coma sempre, compartir con vós os resultados e impresións que fomos recollendo durante os dous días que durou esta edición. Temos que dicir que en xeral, quedamos coa idea de que este ano melloramos en bastantes aspectos con respecto a...

# data[].attributes.headline
Hai que saír do armario para entrar no armario. Diario dunha experiencia docente.

# data[].attributes.subject
Hai que saír do armario para entrar no armario. Diario dunha experiencia docente.

# data[].attributes.body
Conferencia plenaria

# data[].attributes.attachment_link.title
III Xornadas de Innovación Docente. Conferencia do doutor Antonio Fernández-Coca

# data[].attributes.headline
Cartografía social do dereito ao hábitat na cidade da Coruña

# data[].attributes.subject
Cartografía social do dereito ao hábitat na cidade da Coruña

# data[].attributes.body
Panel de experiencias innovadoras. Profesora Laura Cruz

# data[].attributes.attachment_link.title
III Xornadas de Innovación Docente: Cartografía social do dereito ao hábitat na cidade da Coruña

# data[].attributes.headline
Experiencia de creación do MOOC "Música para el S.XXI

# data[].attributes.subject
Experiencia de creación do MOOC "Música para el S.XXI

# data[].attributes.body
Panel de experiencias innovadoras. Profesora Rocío Chao

# data[].attributes.attachment_link.title
III Xornadas de Innovación Docente: Experiencia de creación do MOOC "Música para el Siglo XXI"

# data[].attributes.headline
O modelo de clase ao revés no ensino da enxeñaría hidráulica

# data[].attributes.subject
O modelo de clase ao revés no ensino da enxeñaría hidráulica

# data[].attributes.body
Panel de experiencias innovadoras. Profesora María Bermúdez

# data[].attributes.attachment_link.title
III Xornadas de Innovación Docente: O modelo de clase ao revés no ensino da enxeñaría hidráulica

# data[].attributes.body
Libro dixital que recolle comunicacións e posters presentados nas xornadas.

# data[].attributes.attachment_link.title
III Xornadas de Innovación Docente_Contextos universitarios transformadores:retos e ideas innovadoras.

# data[].attributes.attachment_link.description
III Xornadas de Innovación Docente_Contextos universitarios transformadores:retos e ideas innovadoras.

# data[].attributes.attachment_link.readable_text
We've detected that JavaScript is disabled in this browser. Please enable JavaScript or switch to a supported browser to continue using twitter.com. You can see a list of supported browsers in our Help Center.
Help Center